Die raad het Vrydagoggend eenparig by ’n spesiale raadsvergadering goedkeuring verleen vir die lê van ’n noodpyplyn vanaf Blossoms na Oudts­hoorn om water tydens die verwagte droë somer aan die dorp te bied. Die koste vir dié projek, wat moontlik deur die Departement van Water en Sani­tasie befonds gaan word, beloop na raming R80 miljoen.
Terwyl die munisipaliteit wag vir die befondsing om goedgekeur te word, sal die raadgewende ingenieursfirma betrokke by die proses, Lyners en Vennote, en Umvoto, die aardwetenskappe-konsultantefirma, met sekere prosesse voortgaan soos die gedetaileerde ontwerpe van die pyplyn. ’n Finale besluit oor tydsraamwerke en verdere aksies sal op 1 Oktober deur die raad geneem word.
• Die huidige droogte het die noodsaaklikheid vir ’n alternatiewe waterbron vir Oudtshoorn nie net beklemtoon nie maar ook die dringendheid daarvan. Die munisipale bestuurder, Allen Paulse, het by die vergadering daarop gewys dat die dorp net ’n beperkte tyd het om ’n oplossing te vind en dat daar nie langer gewag kan word nie.
Volgens ’n raadsbesluit sal geen amptenaar of raadslid aanspreeklik gehou kan word indien die projek op die langtermyn misluk as gevolg van die gebrek aan voldoende ondergrondse water nie.
INWONERS van Oudtshoorn moet saamstaan en vir eens en vir altyd nee sê vir alle vorms van geweld teen...